Folketing
2010-04-21

Det er jo godt med et fleksibelt system. I særdeleshed når det virker, er det jo til gavn for alle. Men det har jo haft en afsmittende effekt, at der har været mægtig lange ventetider i Københavnsområdet. I særdeleshed da vi afviklede COP15, var der nogle kørelærere, der lejede minibusser og kørte deres elever ud på Sjælland; de havde booket tiderne derude og fik afholdt de her køreprøver. Det betød så, at der for de elever, der skulle op til køreprøve på Sjælland, var yderligere ventetider. Og sådan har dominoeffekten været, så man faktisk heller ikke kan komme op til en køreprøve på Sjælland eller Lolland-Falster med et rimeligt interval. Derfor er det selvfølgelig noget, som vi skal have set på, og jeg er glad for, at der bliver taget de initiativer.